Source: https://ispis.sk/judikatura/KSKE/11Co402/2011
Timestamp: 2020-04-10 05:47:20+00:00
Document Index: 7718493

Matched Legal Cases: ['§ 141', '§ 214', '§ 212', '§ 141', '§ 3', 'súd ', 'súd ', 'Súd ', 'súd ', 'súd ', 'súd ', '§ 214', '§ 212', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

KSKE 11 Co 402/2011 - iSpis
iSpis Judikatúra – KSKE 11 Co 402/2011
KS v Košiciach, dátum 24.10.2012, sp.zn. KSKE 11 Co 402/2011
§ 141 OSP
§ 214 ods. 2 OSP § 212 ods. 1 OSP § 141 ods. 1 OSP § 3 ods. 9 zákona č. 757/2004
Súd: Krajský súd Košice Spisová značka: 11Co/402/2011 Identifikačné číslo súdneho spisu: 7707209731 Dátum vydania rozhodnutia: 24. 10. 2012 Meno a priezvisko sudcu, VSÚ: JUDr. Ľuboš Kunay ECLI: ECLI:SK:KSKE:2012:7707209731.2
Uznesenie Krajský súd v Košiciach vo veci žalobcu X. s.r.o., R., ul. X. R. X, IČO: 36 214 027, proti žalovanému S.. E.D. Č., bytom R., T. X, o zaplatenie 2.645,09 € s prísl., o odvolaní žalovaného proti uzneseniu 20C 135/2007-118 z 12.1.2009 Okresného súdu Michalovce
Súd prvého stupňa napadnutým uznesením uložil žalovanému, aby pripojeným prevodným príkazom zložil do 15 dní sumu 332,- €, ako preddavok na trovy, ktoré si vyžiada znalecké dokazovanie.
V odôvodnení rozhodnutia uviedol, že ide o: 1. preddavok na trovy, na ktorý dal podnet úkon žalovaného a o 2. preddavok na trovy, ktoré si vyžiada úkon, ktorý nariadil súd bez návrhu v záujme žalovaného.
Uznesenie napadol včas podaným odvolaním žalovaný, navrhol ho zrušiť a vec vrátiť súdu prvého stupňa na ďalšie konanie. Poukázal na to, že súd prvého stupňa v konaní nesprávne zistil skutkový stav veci a nesprávne hodnotil výsledky doterajšieho dokazovania, keď navyše v konaní absentuje nielen aktívna ale aj pasívna legitimita účastníkov. Pre vytýkané procesné pochybenia považoval napadnuté rozhodnutie za predčasné a zdôraznil, že sám už v r. 2007 za znalecký posudok uhradil sumu 4.950,- Sk.
Odvolací súd bez nariadenia pojednávania (§ 214 ods. 2 O.s.p.) prejednal odvolanie v rozsahu vyplývajúcom z § 212 ods. 1, 3 O.s.p. a zistil, že nie sú splnené podmienky na potvrdenie uznesenia ani na jeho zmenu, lebo v tomto štádiu konania je už napadnuté uznesenie o uložení povinnosti zložiť preddavok na trovy znaleckého dokazovania nadbytočné.
V zmysle citovaného ustanovenia súd môže uložiť účastníkovi, u ktorého nie sú splnené podmienky pre oslobodenie od súdnych poplatkov, aby zložil preddavok na trovy dôkazu, ktorý navrhol, ktorý nariadil súd na skutočnosti ním uvádzané alebo ktorý nariadil súd v jeho záujme. Povinnosť zložiť preddavok ukladá súd uznesením, proti ktorému je prípustné odvolanie. Toto uznesenie je vykonateľné doručením. Na základe takéhoto rozhodnutia je možné preddavok vymáhať v dobe od doručenia rozhodnutia, do vydania rozhodnutia, ktorým sa konanie končí.
V danej veci súd prvého stupňa žiadal preddavok od žalovaného zložiť na trovy znaleckého dokazovania a po vypracovaní znaleckého posudku o odmene znalkyne rozhodol uzneseniami 20C 135/2007-176 (právoplatným 15.7.2009) a 20C 135/2007-274 z 31.8.2010 (právoplatným 30.9.2010) . Vo veci samej súd prvého stupňa rozhodol rozsudkom z 22.9.2011 a v tomto rozhodnutí už rozhodol aj o trovách konania účastníkov.
Vzhľadom na uvedené, vychádzajúc z toho, že prvostupňový súd už rozhodol aj o veci samej a rozhodol i o trovách konania, je rozhodnutie o povinnosti žalovaného zložiť preddavok na trovy dokazovania už nadbytočné a odvolací súd ho preto zrušil.